Yangi – 2018 yil kirib kelishi munosabati bilan O‘zbekiston Respublikasi Prezidenti Shavkat Mirziyoyev nomiga xorijiy davlatlar va hukumatlar, xalqaro tashkilotlar rahbarlaridan samimiy qutlovlar kelmoqda. «Sizni kirib kelayotgan Yangi yil bilan chin yurakdan tabriklayman. Bizning birgalikdagi sa’y-harakatlarimiz natijasida o‘tib borayotgan yil O‘zbekiston va Rossiya o‘rtasidagi munosabatlarda chinakam ma’noda muvaffaqiyatlar yili bo‘ldi. Ikki tomonlama hamkorlikni yangi sifat bosqichiga olib chiqqan bir qator muhim kelishuvlar imzolandi. Aminmanki, erilishgan natijalarga tayangan holda biz O‘zbekiston-Rossiya strategik hamkorligi va ittifoqchiligi yanada rivojlanishini ta’minlaymiz va Markaziy Osiyoda tinchlik va barqarorlikni mustahkamlash borasidagi faol hamkorlikni davom ettiramiz», deya Putinning so‘zlarini keltirgan prezident matbuot xizmati.